På en skala fra et til ti,
hvor disse anormaliteter er hulrum eller passager,
er det helt klart en tier.
En teknologisk revolution lukker op for
en gylden alder for arkæologiske fund.
Det er det her. Det her hul
er mere end 18 meter dybt,
et fald heri vil slå dig ihjel.
Lad os komme i gang.
National Geographic har fået eksklusiv mulighed for
at dokumentere denne banebrydende rejse.
Hver gang du dykker med en masse ny teknologi
og kommer tilbage med det hele, er det succes, ikke?
Dette hold af forskere,
ført an af en af verdens førende maya-eksperter,
tager ud på en ikke tidligere forsøgt ekspedition.
Jeg kan helt sikkert se noget.
Jeg er temmelig spændt nu.
I en søgen efter at se dybt under
det hellige Chichen Itza
ved hjælp af lasere, droner
og 3D-modellering.
Det er en stor anomali,
som jeg ikke forventede ville være her.
Alt sammen for at afsløre et af verdens mest episke mysterier
under en af de største civilisationer.
Mayaernes begravede sandhed.
For 65 millioner år siden
styrede en asteroide mod Jorden
og ramte Yucatan-halvøen i Mexico.
Dens apokalyptiske nedslag
udryddede dinosaurerne
og slog 75 procent af livet på Jorden ihjel.
Over tid formedes der tusindvis af jordfaldshuller
og underjordiske huler i hullerne i kalkstene.
Fyldt med vand
sætter disse ferskvandshuller scenen for,
at livet atter kan spire.
Mange millioner år senere
blev en højt avanceret civilisation
skabt omkring disse vandressourcer.
Denne livsopretholdende ressource lagde grund til
mayaerne,
den største civilisation på den vestlige halvkugle på den tid.
Et af de vigtigste og hellige steder i hele maya-riget
hed Chichen Itza.
Maya er en fascinerende civilisation
midt i junglen.
De var så kloge.
ARKÆOLOG, INAH
De drev astronomisk videnskab.
Og de gav ofringer i grotterne.
Måske forstod oldtidens mayaer
denne regions katastrofiske fortid.
Måske troede de, at for at bringe vand
og livet selv,
krævede den mayanske regngud Chaac
ofringer
såsom juveler, blodsudgydelse
og til tider ofring af mennesker.
Forskere har hævdet, at dette var stedet, hvor man anbragte ofrenes hjerter.
I dag
er vi i det sjældne øjeblik af arkæologisk opdagelse
hos oldtidens mayaer.
Nylige videnskablige undersøgelser viser, at mayaerne
kunne have bygget hemmelige, underjordiske tunneller
og kamre under Chichen Itza.
Ifølge maya-traditionen
kan de helligste grotter,
der måske er fyldt med juveler,
guld, knogler og andre tabte skatte,
der blev ofret til guderne,
ligge under et af deres helligste templer, El Castillo.
Men til den dag i dag
er denne underjordiske grotte
et af de største uløste mysterier
i Chichen Itza.
At finde en indgang ind i denne mulige krypt
under El Castillo
ville være et af de største fund
i det 21. århundrede
og ville kunne afsløre mange arkæologiske skatte.
-Det er et gigantisk hul. -Ja, det er kæmpe.
-Memo! -Ja, hvad så?
Hvordan går det?
Godt, tak. Godt at se dig.
Det er længe siden.
Udforskningen bringer to teams
af arkæologer og teknologer sammen.
Vi har noget at vise jer.
Ja, tjek det her.
Guillermo De Anda, også kaldet "Memo",
er arkæolog fra Institut for Arkæologi og Historie, INAH,
National Geographic Explorer
og en af verdens ledende eksperter inden for maya-arkæologi
og deres underjordiske hemmeligheder.
Jeg er gennem mange år blevet fortalt,
at der er en kæmpe hule
under El Castillo.
Vi ved, at hullerne har
en stor bevarelsesværdi.
Det bliver store nyheder for verden,
det bliver store nyheder for maya-forskere,
hvis vi finder en måde at komme ind i grotterne
under El Castillo.
Dette er fra dronen,
lidaren og kameraet
-omkring El Castillo. -Det er en fantastisk model.
-Detaljen. -Ja, man kan virkelig se det for sig.
Med sig har Memo den banebrydende, teknologiske virksomhed
Virtual Wonders.
Sammen skaber de en high-tech 3D-model
af Chichen Itza,
i håb om at finde en indgang
til den skjulte brønd under den midterste pyramide.
Mit navn er Corey Jaskolski.
Jeg er teknologisk leder hos Virtual Wonders,
så jeg er ansvarlig for, at alle disse vilde teknologier
virker og fungerer ude i felten.
Virtual Wonders tager rundt i verden
til kulturelle- og natursteder og forsøger at 3D-scanne dem,
så vi kan bevare og dele disse steder med hele verden.
Når man arbejder på disse oldtidssteder, der er tusinder af år gamle
med en radar, der kan trænge gennem jorden, eller en laserscanner,
der kan scanne en million punkter i sekundet,
kan man kun forestille sig, hvad datidens mennesker
ville have tænkt om disse teknologier.
De ville have troet, at vi bragte dem gaver fra guderne
for at hjælpe dem med at forstå verden bedre,
og på en måde er det rigtigt.
Noget, jeg nok bliver mere begejstret over
end dette data, er,
at El Castillo ikke står på linje
med Cenote Sagrado og Xtoloc.
Og vi ved, at mayerne ikke overlod noget til tilfældighederne.
Vi tror, at de forsøger at sætte El Castillo...
...oven på noget vigtigt.
Byplanlæggerne byggede pyramiderne
i krydset
mellem fire gigantiske vandbrønde under jorden kaldet "ferskvandshuller"
i nord, syd, øst og vest.
Interessant nok byggede mayaerne denne pyramide
160 meter væk fra centrum,
altså på mystisk vis uden for linjerne,
hvilket er utænkeligt
set i lyset af mayaernes legendariske
matematiske og arkitektoniske præcision.
Nogle forskere mener,
at mayaerne med vilje placerede pyramiden
som et tårn på en eksisterende hellige grotte,
og at den derved var en vej for ånderne
ned i underverden.
Kunne denne grotte være fyldt med uopdagede skatte
og hellige ofringer til guderne?
Jeg ville have anbragt
El Castillo lige mellem Xtaloc og Sagrado,
ikke forskudt fra dem.
Det faktum, at El Castillo ikke står på linje
med Cenote Sagrado og Xtoloc,
gør, at jeg som ingeniør tænker:
"Hvis jeg skulle bygge den største,
vigtigste bygning for vores kultur,
ville jeg have sat det på linje med ferskvandshullerne."
Det er forskudt med omkring 16 meter,
hvilket er en stor fejlmargin for mayaerne.
Vi må se meget grundigt på dette
og arbejde grundigt på det,
for vi skal være der.
Mayaernes talent som ingeniører,
matematikere og astronomer er legendarisk.
De opfandt det matematiske koncept nul,
og de designede deres bygninger
med himlen i tankerne.
Dette kan ses to gange om året ved jævndøgn,
hvor skyggerne på den nordlige trappe på El Castillo
bevæger sig som en slange,
der snor sig ned i underverden.
Det var ikke alle, der kravlede herop.
Det var kun præsterne eller herskeren.
Ja. Kun dem.
Tårnende til imponerende højder,
har hver af pyramidens sider
91 farlige trin.
De fire siders samlede antal trin er altså 364.
Det sidste trin ind i templet på toppen
giver i alt 365.
Det samme antal som dagene i året.
Det må jeg sige.
Man fornemmer virkelig dets kraft, at det eksisterede
for at komme tættere på guderne
og vise civilisationens magt.
Vi er tættere på himlen.
Vi er på toppen af mayaernes hellige bjerg.
Holtun er lige foran os,
Sacred Cenote i nord,
Xtoloc i syd,
Xkanjuyum i øst.
At tage derop med Memo, betragte landet
og se, hvad vi laver, er utroligt vigtigt.
Jeg tror helt bestemt, at der er noget under El Castillo,
men vi ved ikke hvad.
Mange flere studier må foretages,
før vi med sikkerhed kan vide noget.
For at grave dybere i dette mysterie,
ser Memo og Virtual Wonders-holdet
på et forskningsstudie efter spor
for at finde indgange til den mulige grotte
under El Castillo.
Kan de med deres nye teknologi
knække koden
og finde et indgangspunkt?
Memo, du kan huske dette data.
Det er fra Rene Chavez.
Jeg husker denne brønd, det var her, det hele startede.
De tog prøver rundt om hele El Castillo,
og de udmålte,
hvordan elektriciteten løb gennem jorden.
Moderne elektriske systemer
har brug for metal for at kunne lede elektriciteten,
men afhængigt af omstændighederne
kan elektricitet også ledes gennem jord.
Det, han fandt ud af, var disse anormaliteter.
Det, han påviser, er en område med højere ledeevne,
måske et ferskvandshul under El Castillo.
Det var det, der startede det hele.
Der var mange medier, der sagde:
"De har helt sikkert fundet et ferskvandshul under El Castillo."
Det var en stor ting.
Forskelliger materialer leder elektricitet forskelligt,
så hvad kan det skyldes, at disse steder har bedre ledeevne?
Og kan det kobles til en mulig verden
under El Castillo?
Det er ikke bekræftet data, men det giver mening
i lyset af den mundtlige tradition,
legenderne og myterne, der altid har sagt,
at der er noget under El Castillo.
Hvis vi kan finde et ferskvandshul
eller en grotte dernede,
hvilket jeg personligt tror, der er,
finder vi en fantastisk ofring.
Da Chichen Itza er historisk fredet,
kan teamet ikke lave fysiske udgravninger.
Men ved at analysere disse data,
udvikler teamsene en strategi
for at finde en skjult indgang.
Den bedste chance er at tage
- til midten af El Castillo. -Jeg er enig.
Se, om vi kan få bedre resultater
og forstå det her bedre.
Det kræver meget udforskning at finde ud af, hvad det virkelig er.
I dag er det GPR'en,
en jordgennemtrængende radar.
Man bevæger denne græsslåmaskine frem og tilbage,
og på den måde får man
et fint billede af eventuelle hulrum...
DIREKTØR FOR KOMMUNIKATION OG OUTREACH, VIRTUAL WONDERS
...eller reflekterende områder,
som måske dækker for noget.
Vi sere cirka syv meter
-ned gennem jorden nu. -Ja.
I deres søgen efter en indgang
giver denne maskine dem røntgensyn under jorden
uden at ødelægge den.
-Langsommere? -Ja, lidt.
Sådan, ja.
Akasha er direktør for kommunikation
og outreach.
Hun er grunden til, at meget af vores feltarbejde fungerer.
Jeg ved, hvordan man bruger lidarsystemer.
Jeg er gudinden for strobelys.
Det kræver tusindvis af billeder
at skabe en perfekt 3D-model af strukturen.
Det handler om at ramme jorden,
at have det godt med sig selv.
Når det er på plads,
går resten som en leg.
Hun er ustoppelig.
Hun er altid glad og smilende.
Uanset hvad.
Selv når vi kommer til skade
og skal på skadestuen,
smiler hun stort
og forsøger at løfte alles humør.
-Hvordan ser det ud? -Godt.
Ja?
Der er en lille anomali
-ved starten af disse trapper. -Okay.
-Jeg markerer det nu. -Okay.
-Godt. -Har du gjort det?
GPR'en finder med det samme noget.
Spor efter en mystisk, underjordisk verden.
Vi ved ikke præcist, hvad der er dernede.
Vi får et rent billede af hulrum eller reflekterende områder.
Okay!
Nu kan vi gå indenfor og fange...
...indersiden lidt.
-Lad os gå ind! -Cool.
Prøv at skubbe den lige op mod væggen.
Stille og roligt!
Cool.
Jeg kan se noget, fortsæt.
Dette mystiske hulrum,
der er fundet ganske nær El Castillo,
er måske forbundet med et kammer nedenunder.
Og hvis det er det,
kan dette hulrum så føre teamet
til en skjult indgang?
Og måske flere generationers
oldtidsskatte,
der blev ofret til mayaguderne?
Chichen Itza
var en fremherskende hovedstad i mayaernes verden.
Nyere videnskabelige fund viser,
at der findes et mystisk kammer
under den massive ruin El Castillo.
Jeg bliver ved med at se ting.
Ved hjælp af højteknologiske redskaber
prøver Virtual Wonders
sammen med maya-eksperter
at finde en indgang til det.
Den største anomali var helt afgjort
-derovre. -Okay.
Vi er de første, der bruger GPR'en
lige under El Castillo, det er en stor ting.
Stille og roligt, hvis du kan.
Vi ser rigtig godt omkring fire meter ned.
Dybere er det lidt mere uskarpt,
men vi kan rense det en del
med softwaren.
-Fantastisk. -Ja, det ser ud til,
at der omkring en meter nede er et stenlag.
Det kan være en naturlig base,
som de har bygget på.
-Som en understruktur? -Ja.
At kunne se, hvad der er nedenunder,
er fantastisk.
På en skala fra et til ti,
hvis de anomalier er hulrum eller passager,
er det en absolut tier.
Vi må først analysere data og se, hvordan det ser ud.
Se det her.
Mens Corey bearbejder dataene,
tager Memo et andet medlem af Virtual Wonders
med ind på området omkring El Castillo.
Hvornår var du her sidst?
Nok omkring en måned siden.
Jeg ledte efter spor efter kammeret nedenunder.
Det er helt magisk at være her
og tænke på, hvor mange tusinde sten,
der er ovenover os.
Lad os ikke tænke for meget på det.
UDFORSKNINGSLEDER
Mit navn er Kenny Broad. Jeg er missionsspecialisten.
Kenny Broad er National Geographic Explorer
og udforskningsleder ved Virtual Wonders.
Jeg ville beskrive Kenny Broad som en gal videnskabsmand.
Som ekspert i grotter
kan han og Memo give afgørende indsigt i,
hvordan man kommer ind i kammeret under pyramiden.
Det er kun ganske få personer, der får lov at gå derind.
-Jeg vil ikke vente. -Lad os gå!
At være involveret i en ny opdagelse
giver dig følelsen af, at du gør noget,
der er større end dig selv.
Selvom der ikke er nogen portaler til underverden
på øverste etage, hiker de op til et helligt kammer,
der byder på nogle spændende spor.
Og dette er det... fantastiske rum.
Så er vi her.
Hold da op, det er fantastisk.
Ja, det var her, kongen sad.
Dette er jaguartronen.
Så kongen plejede at sidde her?
Den skiller sig virkelig ud.
Den har vel stadig den originale maling?
Ja.
Fra denne royale trone
iagttog kongen utallige mennesker
blive ofret til regnguden Chaac på dette nærliggende alter.
Kan resterne af dem ligge i den tilslørede krypt nedenunder?
Dette er de originale ornamenter. Er det jadesten?
Det er det.
For mayaerne var jade en kongelig ressource,
der blev brugt til at kommunikere med guderne.
-Men der er ingen jadesten i området. -Præcis.
De bragte dem hele vejen fra Guatamala.
Det var en meget vigtig genstand, som kun kongelige havde adgang til.
Dette er ikke blot et sted,
hvor kongen plejede at hvile og sidde.
Det er også en begravelsestrone.
Der er et forhold mellem død og liv her.
Genopstandelse.
-Cyklussen. -Jaguaren er en cyklus.
Den udsmykkede jaguartrone står foran
noget endnu mere ildevarslende.
Dette er af flere grunde en fantastisk væg,
for det, vi ser her,
-er indlejrede knogler. -Ja.
Det er lange menneskeknogler,
der er indlejrede i væggen.
Der er en der,
en anden her
og der.
Som bioarkæolog antager jeg,
at disse er benknogler.
Måske en lårknogle eller...
Præcis, eller fra underbenet.
Hvis du spørger mig, ville jeg sige,
at det måske repræsenterer knogler fra forfædrene.
Præcis.
Eller meget magtfulde mennesker.
Hvad tror du, der kan være bag væggen?
Jeg tror virkelig, at der er noget,
der bevidst er anbragt der.
Givet stedets hellighed,
stedets betydning i Chichen Itza,
tror jeg, at der kan være et gravsted der.
Jeg synes, det ville give mening.
Ja, det giver mening.
Hvis nogen er begravet her,
var det helt sikkert en vigtig person, en konge.
Kunne kammeret bag denne knoglevæg
engang have givet adgang til grotten under?
Jeg kan mærke vinden her.
-Det er, som om... -Ja.
-Kan du mærke det? -Ja.
Det kan være grotterne dernede.
Når vi udforsker grotter,
søger vi den slags luft, det er et tegn.
Mærker vi den luft,
-må vi følge den. -Ja.
Det er yderligere bevis på, at der er noget under.
Og jeg tror, det betyder, at det ferskvandhul,
vi leder efter, måske er dernede.
Eller måske en indgang.
Og vi ser
-nogle hulrum. -Ja.
Fordi de ikke fysisk må ændre noget
inde i El Castillo, fortsætter Kenny og Memo
med at søge efter andre måder ind.
På Virtual Wonders hovedkontor
har Corey og Akasha bearbejdet deres GPR fund
og opdaget noget lovende.
Vi startede på nordsiden
og gik videre den her vej
omkring en halv meter fra hegnet,
så den her vej og der.
Men det, vi ser her,
disse områder af sort-hvid-sort,
sender meget stærke radarsignaler tilbage.
Jeg tror ikke, de indikerer et hulrum,
men snarere sten.
For mig er der intet interessant på nordsiden.
Vi startede herovre
og trak den sydlige side
af GPR'en lige på hjørnet her.
Det ligner igen en stenbase,
men det virkelig interessante er det her.
Dette er det sydøstlige hjørne af El Castillo,
for det er mellem tre og fire meter dybt.
Det er dybt nok.
Og her radaren meget tydelig.
Det ligner et meget irregulært hul, ikke?
Fra en enkelt måling som den her
ville jeg sige, det er et hul.
Altså som et naturligt hul?
Det er svært at sige,
om det er naturligt eller menneskeskabt.
Vi ved kun, at det er et stærk signal,
der ligner et hulrum.
Hvor langt fra hjørnet?
Det er næsten præcis oven på hjørnet.
Okay, det er meget interessant.
Ja.
Og se her.
Kash og jeg tog GPR'en ind i denne udgravede del herunder,
denne indgang, og trak den så tilbage.
Gangen drejer og går ind i El Castillo
mod det stenfald.
-Mod midten af El Castillo? -Ja.
Dette er den stærkeste radarreflektion,
jeg har set nogen steder i Chichen Itza.
-Det ser fantastisk ud. -Jeg har trukket
den her radar rundt.
For mig at se, er det her tydeligt et hulrum...
Se lige her, tre til fire meter dybt.
Corey, det er fantastisk,
men det, der forbløffer mig mest,
er, at begge anomaliteter
-har samme dybde. -Jep.
Så det er måske en tunnel,
-og det er meget lovende. -Det håber vi.
Kunne denne potentielle tunnel være adgangen til
et ferskvandshul under?
Hvis ja, hvor er så indgangen?
Sagen med GPR'eren er,
at ser man noget,
man ikke har set andre steder,
så tænker man: "Det var en underlig anomali."
Men med GPR'en
kan man stykke en historie sammen,
når man ser noget underligt
på tre en halv til fire meter her.
Måske kan det sammenlignes.
Det giver mere mening for mig.
Det er en stor anomali, som jeg ikke forventede der.
Intet andet sted i området ser sådan ud.
Den anden side, der går op ad understrukturen,
har ikke mange udslag, der ligner det her.
Dette er et stort neonskilt,
der siger, at der er noget interessant.
Ja! Det er det måske.
Den mulige tunnel fører måske i retning af
et andet landemærke, El Osario.
El Osario er også kendt som højestepræstens gravsted.
Et andet tempel i Chichen Itza,
som arkæologer tror
blev bygget i 980 f.v.t.
og modelleret efter sin storesøster El Castillo.
Men der er endnu en forbløffende lighed.
El Osario reproducerer på en måde,
hvad vi ser i El Castillo.
De ligner hinanden meget.
Det er en radial pyramide
med adgang via fire trapper,
slanger og slangehoveder i enden.
Så der er en slående lighed.
Hvorfor ikke tænke,
-at der også er en hule i El Castillo? -Ja.
Gæt hvad? El Osario er bygget
lige oven på et naturligt hulrum.
Vi tror, at dette hulrum måske har tunneller eller passager,
der fører til en anden tunnel.
Det giver mening, da de er meget tæt på hinanden,
så det lyder som en logisk plan
at finde en gang til El Castillo.
Spørgsmålet er: Forbindes disse underjordiske gange
med kammeret under El Castillo?
De har tydeligvis bygget El Osario
oven på en vigtig grotte.
Af sikkerhedsmæssige grunde
er det forbudt at bestige El Osario
for offentligheden.
Det er maya-trapper, og de er superstejle
med en vinkel på omkring 45 grader
ligesom trapperne uden på El Castillo.
Okay!
Så vi forbinder dette.
Ja, få det derind.
Vi leder efter tunneller her.
I skal lede efter mulige områder eller sprækker
og se, om der er en gang bagved.
Klart.
For at finde tunneller
må teamet bruge højteknologiske værktøjer
på et svært tilgængeligt sted.
Ganske få mennesker har været her,
og ingen har været her med tekonologi.
-Har brugt teknologi. -Ja.
Jeg vil tro, at de havde teknologi fra 1800-tallet sidste gang.
Det tæller stadig.
Mit navn er Chris Millbern,
jeg er leder af operationer i felten.
Alt, hvad der har at gøre med teknologi eller udstyr,
er under mit domæne,
det er i hvert fald mig, der roder med det
og sørger for, at det dur.
-Robot, kabel, tablet. -Ja.
-Kun tre store ting, det bliver fint. -Ja.
Jeg er helt sikkert den, der sveder mest.
Hvis der er nogen, der lægger mærke til det.
Lad os gøre det!
Okay.
For at komme under El Osario
må de risikere liv og lemmer.
Memo er på vej ned. Er I klar?
Det hul er omkring 18 meter dybt
og leder ind i en lillebitte grotte.
For pokker!
Corey er på vej ned!
Jeg kommer ned.
Her er ikke meget plads.
Ikke ret meget plads.
-Hvor dybt er der? -Atten meter.
Godt så.
Vi er mast sammen herinde.
Det her sted er farligt.
Ja, mand.
Nogle sten...
-Ja, så er du død. -Og du er død.
I dette lillebitte rum.
Det føles som at være i en livmoder.
Du er bare mast sammen derinde med Guillermo.
Det må have været et vigtigt sted for mayaerne,
hvis de byggede et kæmpe monument ovenpå det.
For at finde skjulte passager,
og hvor de måske fører hen,
tager teamet et af dets mest alsidige værktøjer i brug.
Okay, Corey, boroskopet er på vej!
Boroskopet har et lille kamera,
der kan sno sig rundt om små, kringlede kroge.
Jeg folder boroskopets kabel ud.
-Okay. -Og, Guillermo,
vi skal have strukket det her ud,
så vær påpasselig.
Okay, Memo, gå i gang.
Okay.
Gå lidt mere ind. Vi har noget interessant.
Se her. Hvad er det?
Jeg tror, det er den originale indgang til grotten.
-Lige der! -Ja.
Hold da op!
Men der er noget endnu mere spændende
ved denne underjordiske indgang.
Gangen er på mystisk vis blevet blokeret
af noget menneskeskabt.
Tror du, de selv er faldet sådan,
eller tror du, mayaerne har gjort det?
Jeg tror, det var mayaerne.
Ja.
-Mayaerne forseglede det. -Ja. Okay.
Det er fuldstændig blokeret.
Memo tror, at mayaerne gjorde dette
på grund af den vej, passagen peger.
Det virker, som om den blokerede gang har retning mod El Castillo.
Ja.
Men hvorfor skulle mayaerne blokere
en underjordisk gang
mellem El Osario og kammeret under El Castillo?
Teamet fortsætter deres udforskning
og falder over et relevant spor.
Jeg kan se noget på væggene.
Kan du se det hvide?
Stop der et øjeblik.
Hvad er det?
-Der ser vi et stykke lertøj. -Er det lertøj?
-Ja. -Vent,
lige et øjeblik.
Kan du se alt det keramik?
Hvor? Ja!
Mayaerne ødelagde rituelt keramisk lertøj
som en hellig ofring
ved siden af de mennesker, de begravede,
for at frigøre deres sjæl.
Men det sted, teamet har fundet,
er endnu mere underligt.
Keramikken er på den lille deroppe.
-Er det det, du leder efter? -Det er ikke en hylde.
Det er i loftet.
-Er keramikken i loftet? -Ja.
Man kan finde lertøj overalt på gulvene i grotterne,
men skårene hænger ned,
som om de kunne falde ned på en som knive fra loftet,
og det er underligt.
Er det loftet, vi peger imod,
-siger du? -Ja, præcis.
Det er sindssygt.
Hvad kan have fået mayaerne til
at fastgøre ødelagt lertøj til loftet
i dette hellige, underjordiske kammer?
Er lertøjet en rituel ofring?
Ja, det er en rituel ofring.
De har brugt ild som en del af ritualet.
Det er kul, mudder
og keramik.
Og så blandede de det hele sammen.
Du tror, at de har udfyldt det.
Så det er i virkeligheden gulvet?
Måske ser vi på den del af gulvet, som de har udfyldt.
-Ja, præcis. -Men det er vores loft.
De blandede lertøj, kul og jord
og fyldte det i udefra
for at lukke gangen,
så Osario-skakten var den eneste indgang til denne hellige grotte.
Det er underligt.
Men hvorfor blokerede mayaerne bevidst
denne underjordiske tunnel?
Før de kan undersøge det nærmere...
Det bliver en stor en.
Lyn er nok det, jeg holder mindst af.
En uventet storm truer
ikke blot undersøgelsen, men også menneskeliv.
En storm af den skala
er ikke noget, jeg har lyst til at være i nærheden af
ved en metalkonstruktion
med mine venner i et vådt hul lige nedenunder.
Lige et øjeblik.
Vi er ikke klar over, at det regner,
men vi kan høre Chris råbe ned til os:
"Venner, I må hellere skynde jer! Det begynder at lyne."
Og vi tænker: "Åh nej!"
Af sted med os!
Ved Chichen Itza-pyramiden El Osario
prøver arkæologen Guillermo De Anda
og teknologiudviklerne Virtual Wonders
at finde en indgang
til en tunnel, der kan forbindes til kammeret
under El Castillo.
Åh nej!
Vi må af sted!
Men deres søgen kommer til et pludseligt stop,
da lynet slår ned.
Der er lyn og regn på vej,
så vi forsøger at få dem ud af hullet
så hurtigt som muligt.
Det er lidt skræmmende.
Fanget i gravkammeret 18 meter nede
må de evakueres, inden det er for sent.
Okay.
Sådan! Godt.
Folk er døde af at blive ramt af lyn.
Vi har en stor metalkonstruktion,
der bliver brugt til at hejse folk ned.
Hvordan gik det?
Det var vildt.
Der er lynnedslag overalt.
Lad os komme væk, før vi bliver ramt!
Regnguden er ikke glad.
Ja, Chaac er med os.
Sikkert tilbage
diskuterer teamet, hvad de fandt under El Osario,
og prøver at finde ud af, hvorfor mayaerne blokerede
denne underjordiske gang.
Vi førte boroskopet ind
alle de steder, vi kunne.
For at hjælpe med at løse dette mysterie
slutter maya-arkæologen Jim Brady sig til teamet.
Det er fanastisk!
-Lertøjet er her. -Er det strukturen?
Det er alle skårene.
Dr. Brady er en af de få arkæologer,
der virkelig har udforsket El Osarios mysterier.
Hans ekspertise kan give uvurderlig indsigt
i denne gådefulde, blokerede gang.
Det er sindssygt.
At finde lertøjsskår i loftet
var en overraskelse.
Det ventede jeg ikke.
-Der. -Og her er kul.
Er det også kul?
-Ja, stumper af kul. -Okay.
Vi har taget prøver af kullet
og fundet ud af, at det kan dateres.
De viser sig at være fra omkring 725, 728 e.v.t.
Fra 725?
Hidtil havde man troet, at El Osario
blev bygget i 980 e.v.t.
Men denne seneste forskning viser noget andet.
El Osario blev bygget meget tidligere, end folk tror.
Det er omkring 250 år tidligere end...
-Virkelig? -Ja.
Ja.
Hvor meget tidligere tidsfæster det den
i forhold til de andre bygninger?
Hvor gammel tror du, El Castillo er?
El Castillo må være senere,
så det ændrer alting.
Ja.
Dette ændrer alt,
for så er det måske El Castillo, der reproducerer El Osario.
Det omvendte af, hvad vi troede.
Ja. Totalt.
Kulstoftesten af kullet
ændrer historien
og beviser, at El Osario højst sandsynligt blev bygget før El Castillo.
Og for teamet giver den rituelle brug af kul
under El Osario også
en anden betydelig information.
Potteskårene, kullet
og alt det indikerer måske en form for ritual.
Var det måske derfor,
de pakkede alting ned og lukkede det af?
-Som i et afslutningsritual? -Præcis.
Hvad tror du, dr. Brady?
Det ser ud til, det blev afsluttet.
Et afslutningsritual er den handling, der dræber
en bygnings spirituelle kraft.
Denne exorcisme skete som regel,
når mayaerne forlod deres templer.
Afslutningsritualet var ikke blot at lukke en bygning af
for det levende, det hindrede også
templet i at blive besøgt af de døde.
-Det er sindssygt! -Ikke?
El Osario har måske engang haft en indgang
til denne nu blokerede underjordiske tunnel,
der førte ind til et underjordisk kammer under El Castillo,
og måske endda været en del af en sprudlende underjordisk verden.
Men fordi denne mulige gang nu er blokeret,
må teamet finde en ny strategi.
Det er meget interessant.
Vi har jo desperat forsøgt
at finde en indgang til et hulrum eller ferskvandshul
lige under El Castillo.
Memo, der kender Chichen Itzas undergrund
bedre end nogen anden,
kender til en mulig åbning til den maya-underverden,
der kan være en underjordisk port
til El Castillo.
Man kan kun komme igennem det ved at bruge avanceret teknologi
og stå over for ekstrem fare.
Hold øje med slanger.
Ja, ferskvandshullet er lige her.
Ferskvandshuller, mayaernes ceremoniale hellige steder,
kan være skjulte indgange til
et sprudlende undergrundsnetværk, der forbinder forsvundne passager.
Men da de er oversvømmede,
er de kendt for at være svære at udforske, endda dødelige.
Det bliver en smule mere glat,
så pas på. Vi må bruge tovene
for at komme derned.
Alligevel trekker Memo og Virtual Wonders-teamet
til et af de fire ferskvandshuller,
der omgiver El Castillos midterste pyramide.
Det lumske og sjældent udforskede underjordiske hulrum
kaldes Holtun.
Det er det fantastiske ved teknologi,
vi kan se ting, som øjet ikke kan.
Jeg er så glad for, at vi i dag har denne lille robot.
Der er en stor tunnel,
der drejer lidt nordpå, hvilket er, hvor El Castillo er,
så der er en god chance for,
at den fører til ferskvandshullerne under det.
Hver gang jeg går derned, finder jeg noget nyt.
Lad os dykke.
At lede i disse uudforskede kamre
er teamets bedste chance for
at gøre en banebrydende opdagelse,
der kan afsløre en af mayaernes største hemmeligheder.
Og hvilke rigdomme vil de kunne finde?
I deres forsøg på at afdække en hemmelig underjordisk gang
og løse mysteriet midt i Chichen Itza,
begiver Virtual Wonders og maya-arkæologen Guillermo De Anda
sig op til en af de fire store ferskvandshuller,
der omgiver Chichen Itzas største pyramide.
Ved hjælp af de mest avancerede udforskningsværktøjer
planlægger de at udforske det vestligste ferskvandshul,
der hedder Holtun.
Dette er indgangen, vi kan gå til den sydlige væg.
De leder efter en underjordisk gang,
der kan føre til uopdagede skatte under El Castillo.
Ferskvandshullerne har dette mysterie.
Der er en gang, som ingen ved, hvor fører hen.
Okay. På med rebet!
Det er et potentielt dødeligt fald på 22 meter,
farligt ikke kun for dykkerne,
men også for det kostbare udstyr.
Er du okay, Chris?
-Okay. -Okay.
Corey og Memo vil dykke
for at lede efter skjulte indgange.
Okay, så er vi i gang.
Imens styrer feltspecialisten Chris Millbern
ROV'en fra en rafte inde i ferskvandshullet.
Denne lille robot-ubåd kan komme ind steder, hvor mennesker
med deres store dykkerudstyr ikke kan.
Tager du en taske med?
Det er lige præcis så sindssygt, som man kan forvente.
Dette er ikke en udhulet grotte, der er behagelig.
Det er ikke et sted, mange mennesker har været.
Okay!
Man skal kunne sit kram
for at komme derned og løbe nogle risici
for at kunne se det.
-Er det dig? -Ja, det er.
Okay, af sted.
Cool. Udstyret drejer.
Værsgo. Har du video?
Ja.
Okay.
Er du på den laveste hastighed?
Ja.
Stabilisering er slået fra med vilje.
Okay.
God dykning.
Ja. Tak! Vi ses snart.
Drag ud og find noget.
Som udgangspunkt er jeg imod at bruge teknologi som ROV'er
i ferskvandshuller, og det er,
fordi de har små propeller, der drejer rundt
og får sedimenter og silt til at hvirvle op.
De sedimenter og silten kan indeholde små knogler
eller små stykker røgelse, kul eller andre ofringer.
Beklager, jeg er tavs.
Jeg er bare fokuseret.
Men at have en talentfuld ROV-fører til
at manøvrere den igennem for at se, hvor passagen fører hen,
er nødvendigt, for dette sted er blevet
utrolig helligt for mig.
I denne underjordiske grotte for mayaguderne
finder teamet omfattende beviser på,
at Holtun var et primært sted for menneskeofring.
Kom så.
Kom så! Fortsæt.
Min mor sagde, videospil ikke var en karriere.
Jeg kan helt afgjort se noget.
Det er smukt.
Vi har fundet en ny grotte. Jeg er...
Jeg er temmelig begejstret lige nu.
Jeg tror, at den fortsætter.
Ved det ikoniske Chichen Itza
har Virtual Wonders og Memo De Anda
fundet en uopdaget undervandspassage.
Jeg ser helt sikkert noget.
Det kan føre til et skjult kammer
under El Castillo.
Det er smukt.
Vi har fundet en ny grotte.
Jeg er temmelig begejstret lige nu.
Dette er bestemt en grottepassage, der er værd at udforske.
Her er indgangen.
Jeg er bange for at sidde fast,
men sådan er det, når man udforsker grotter.
På mayaernes tid var passagen tør,
så det var let at kravle
gennem grotten på maven og lave ofringer.
Okay, lad os vende rundt.
Vi er helt sikkert i en lang passage,
der kan have artefakter.
Jeg tjekker de hylder, jeg ser,
efter noget, der ser menneskeskabt ud.
Det er spektakulært!
Jeg prøver at kæmpe mod opdriften
og gå lidt længere.
Jeg er meget forsigtig,
så jeg ikke ødelægger noget.
Forskellen mellem en sten og en artefakt
er noget, vi måske må se på senere.
Jeg tjekker alle de hylder, jeg ser,
efter noget menneskeskabt.
Jeg kan faktisk se nogle fisk dybt inde
i grotten, det er fantastisk.
Jeg håber virkelig, at jeg ikke ødelægger noget,
så jeg må passe på,
men det er spektakulært, det er ikke til at tro.
Jeg forventede ikke at finde det her.
Spørgsmålet er, hvor fører den hen?
Kunne den fører hele vejen til krypten under El Castillo?
Den fører helt sikkert.
I grotte-teminologi betyder "fører,"
at den fortsætter længere, end vi kan se.
Hvor stor tror du, passagen var?
Den kunne være mellem tre og ni meter. Den var høj.
Det er svært at se størrelsen på videoen,
så jeg kommer med et gæt,
men den var helt sikkert stor nok til, at en person kunne være der,
og der virkede temmelig højt.
Vi må dog gennemgå videoen,
for jeg kan ikke vurdere størrelsen ud fra den.
Det er fantastisk!
-Disse passager er aldrig lige. -Nej.
Det er sjældent.
Denne er bestemt ikke.
Den her gik ikke lige.
Den her gik op, til venstre, til højre og ned.
Den kunne have ført i alle retninger.
Der var meget mere, end vi så.
Vi fandt en passage.
Et meget succesfuldt dyk.
Okay.
Hver gang du dykker med ny teknologi
og kommer tilbage med alt,
og alt ser ud til at have virket...
-Det er en sejr. -Ja.
Vi må tjekke det på videoen.
-Jeg er spændt. -Ja.
Jeg er forbløffet oh håber virkelig,
at dette kan føre os mod Chichen, men Chris sagde, at det...
-Det bugter sig. -I adskillige retninger.
Jeg tror, vi havde muligheder, så hvem ved?
Det var i hvert fald heldigt, at vi havde dette værktøj med,
for uden havde vi ikke set, hvad vi så i dag.
Tilbage på hovedkontoret
er teamet i gang med at gennemse optagelserne.
De håber at få større indsigt i denne nyopdagede
passage dybt inde i Holtun.
Når det er slut,
vil jeg vise jer noget sejt.
Dette er indsnævringen,
hvor det var sværest at komme igennem.
Ja, den var svær.
Ingen har været der, vel, Memo?
Det er en uudforsket grotte?
Den er totalt uudforsket.
Den går tydeligvis denne vej,
og der er faktisk nogle passager,
der snor sig tilbage.
Når det bliver dybt her,
kan man se åbninger i bunden.
Det er gigantisk sammenlignet med de sprækker,
du startede ved.
-Ja. -Korrekt.
Se hernede.
Vi har en passage, der kommer herfra,
og som også går i den her retning.
Selvom de ikke kan sige, om passagen
i sidste ende fører til det mulige ferskvandshul
under El Castillo, har de samlet vigtige beviser.
Zoom lidt ind.
Zoomer tilbage.
Det er det her sted, jeg vil have, I ser.
Det ligner knogler.
Disse knogler kan være rester
efter ofringer til guderne.
Men det er ikke kun det, teamet opdager.
Memo! Hvad er det her?
Hvad er det grønne lige her?
-Ja? -Åh, mand!
Åh, gud.
Det ligner en jadesten.
Det var jadesten.
Jadesten.
Ja, totalt.
I mayaernes kultur
var jade en kongelig ressource og en værdifuld genstand,
der blev brugt til at kommunikere med guderne.
Det er en ofring.
Godt set, Corey!
Ja!
Kun eliten
kunne lave en hellig ofring af jadesten.
Inde i dette ferskvandhul,
der på mystisk vis havde løbet katastrofalt lavt
gennem en forlænget tørke,
har herskerne måske troet,
at jordens undergang var nær.
Jeg vil tro, at når tørken var værst,
var der flest ofringer.
At finde en jadesten her i denne nyopdagede passage
kan være et monumentalt gennembrud.
I en desperat bøn til guderne
kan eliten have brugt dette sted til
at ofre deres største skatte,
alt sammen for regnens skyld.
-Der er en til. -Ja.
Den her, se.
Disse ofringer kan have været den sidste appel til guderne
om at redde Chichen Itza
fra Dommedag.
Gradvist, omkring det 11-århundede e.v.t.,
er dette maya-højsæde kollapset
på grund af en langstrakt tørke, der varede i over 15 år,
hvilket fik de nærliggende ferskvandshuller til at løbe tør.
Effekten af denne tørke
ødelagde gradvist Chichen Itza,
som til sidst blev forladt.
Men denne nyopdagede passage
fyldt med beviser på ofringer
kan måske føre til endnu flere ofringer og skatte
og ind i den mystiske grotte under El Castillo.
Oversat af Maj Andersen